268 BULETINUL SOCIETĂŢII DE ŞTIINŢE 



Gând acestea vor avea un interes deosebit, sau vor fi fost fă- 

 cute în urma invitaţiei direcţiunii asociaţiunei şi după un anumit 

 plan al acesteia, atunci ele vor putea fi subvenţionate pentru im- 

 primare, sau publicate chiar în total de asociaţiune. Toate aces- 

 tea vor formă o serie de publicaţiuni speciale pe lângă buletin şi 

 pe lângă darea de seamă a congreselor ; 



f) Premii vor fi instituite de Asociaţiune, relative la cercetări, 

 cari pot, la un moment dat, să o intereseze cu deosebire. Premii 

 de asemenea vor fi decernate, cu oca/.iunea congreselor anuale, 

 celor mai bune lucrări originale ce se vor fi prezentat în decursul 

 anului precedent; 



g) Asociaţiunea va putea da ajutoare pentru cercetări originale 

 sau pentru studii pe teren, ori de altă natură, in ţară sau în 

 străinătate, numai pentru chestiunile cari interesează direct na- 

 tura regiunilor locuite de români şi cari ar putea servi la noi ca 

 sorginţi de producţiune, sau de îmbunătăţire a metodelor între- 

 buinţate în acel moment. 



Pentru cercetări curat ştiinţifice se va. face excepţiune numai 

 cu acelea ce au un caracter cu totul superior ; 



h) Asociaţiunea, în aceeaş ordine de idei, va putea însărcina cu 

 anumite misiuni pe specialiştii ce au dat o largă dovadă a origi- 

 nalităţii cercetărilor lor, prin lucrări făcute şi pentru cari, Ia un 

 moment dat, vor avea necesitate, spre completare, să viziteze şi 

 alte regiuni sau instituţiuni de cultură speciale sau tehnice din 

 străinătate ; 



ij O medalie a Asociaţiunei, cu două clase, argint şi aur, va 

 putea fi acordată la fiecare cinci ani, după congresul general, 

 acelor persoane cari se vor fi distins mai mult în acest răstimp 

 prin cercetările lor originale, prin serviciile reale aduse în propă- 

 şirea culturală şi economică a ţării ori neamului, sau pentru ser- 

 vicii de aceeaş natură aduse Asociaţiunei. 



Această medalie se va putea acordă şi oricărei persoane 

 ştiinţifice din străinătate, recunoscută pentru lucrările ştiinţifice 

 şi pentru acţiunile sale filo-române. 



